CELEX: 31973L0146
Language: sk
Date: 1973-05-21 00:00:00
Title: Smernica Rady z 21. mája 1973, ktorou sa mení a dopĺňa smernica z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok

Dôležité právne oznámenie

|

31973L0146

Úradný vestník L 167 , 25/06/1973 S. 0001 - 0128 Fínske špeciálne vydanie: Kapitola 13 Zväzok 3 S. 0003  Grécke špeciálne vydanie: Kapitola 13 Zväzok 2 S. 0084  Švédske špeciálne vydanie: Kapitola 13 Zväzok 3 S. 0003  Španielske špeciálne vydanie: Kapitola 13 Zväzok 2 S. 0208  Portugalské špeciálne vydanie Kapitola 13 Zväzok 2 S. 0208 

		Smernica Radyz 21. mája 1973,ktorou sa mení a dopĺňa smernica z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok(73/146/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 100,so zreteľom na návrh Komisie,so zreteľom na stanovisko Európskeho parlamentu,so zreteľom na stanovisko Hospodárskeho a sociálneho výboru,keďže článok 2 smernice Rady z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenej a doplnenej smernicou z 22. marca 1971 [2], klasifikuje horľavé kvapaliny podľa ich teploty vzplanutia; keďže pri súčasnej absencii bližšieho určenia metód používaných na stanovenie teploty vzplanutia sa javí účelné prijať rovnaké metódy analýzy, ktoré už boli stanovené v medzinárodných dohodách o preprave nebezpečných tovarov;keďže technický pokrok vyžaduje rýchle prispôsobovanie sa technickým požiadavkám ustanoveným smernicami o nebezpečných látkach a prípravkoch; keďže na zjednodušenie zavádzania potrebných opatrení by sa mal stanoviť systém, ktorý by umožňoval tesnú spoluprácu členských štátov a Komisie prostredníctvom Výboru na prispôsobovanie sa smerníc technickému pokroku pri odstraňovaní technických prekážok obchodu s nebezpečnými látkami a prípravkami;keďže príloha I k smernici z 27. júna 1967 obsahuje zoznam nebezpečných látok klasifikovaných podľa atómového čísla prvku najcharakteristickejšieho pre ich vlastnosti a metódy označovania každej látky vo forme odkazov na prílohy II, III a IV;keďže preskúmanie zoznamu nebezpečných látok ukázalo, že je potrebné jeho prispôsobenie vzhľadom na najnovše vedecké a technické poznatky; keďže sa okrem toho ukázalo, že chemický vzorec alebo opis niektorých nebezpečných látok nie je zapísaný správne; keďže tento zoznam by sa mal preto opraviť;keďže sa ukázalo, že je potrebné doplniť opisný zoznam obsiahnutého konkrétneho rizika,PRIJALA TÚTO SMERNICU:Článok 1Smernica Rady z 27. júna 1967 sa mení a dopĺňa podľa nižšie uvedených článkov.Článok 2V talianskom texte sa slová "punto di scintilla" nahrádzajú slovami "punto di infiammabilitá".Článok 3Článok 2 sa dopĺňa týmto pododsekom:"3. Teplota vzplanutia horľavých kvapalných látok a prípravkov spomenutá v pododseku 2 písm. c) a d) sa stanovuje podľa metód a na aparatúrach ustanovených v prílohe V."Článok 4Článok 6 sa dopĺňa týmto pododsekom:"4. Na obdobie troch rokov od oznámenia tejto smernice a odlišne od ustanovení tohto článku môžu však Dánsko, Írsko a Spojené kráľovstvo povoliť na svojom území obchodovanie s nebezpečnými látkami, ktorých balenie a označenie je v súlade s podmienkami platnými na ich území v čase pristúpenia."Článok 5K článku 8 sa dopĺňajú tieto články:"Článok 8aZmeny a doplnky potrebné na prispôsobenie príloh technickému pokroku sa prispôsobujú v súlade s postupom ustanoveným v článku 8 písm. c).Článok 8b1. Ustanovuje sa Výbor na prispôsobovanie sa smerníc technickému pokroku pri odstraňovaní technických prekážok obchodu s nebezpečnými látkami a prípravkami, ďalej len "výbor", ktorý pozostáva zo zástupcov členských štátov pod predsedníctvom zástupcu Komisie.2. Výbor ustanoví svoje vnútorné predpisy.Článok 8c1. V prípade udalosti, pri ktorej sa odkazuje na postup ustanovený v tomto článku, predseda o tom informuje výbor na základe vlastnej iniciatívy alebo na základe žiadosti zástupcu členského štátu.2. Zástupca Komisie predkladá výboru návrh opatrení, ktoré sa majú prijať. Výbor prijme svoje stanovisko k tomuto návrhu v rámci lehoty určenej predsedom vzhľadom na naliehavosť príslušnej záležitosti. Na prijatie rozhodnutia postačuje väčšina 41 hlasov. Hlasy členských štátov sa vážia podľa spôsobu ustanoveného v článku 148 pododsek 2 zmluvy. Predseda nehlasuje.3. a) Komisia prijme navrhnuté opatrenia, ak sú v súlade so stanoviskom výboru.b) Ak výbor neodsúhlasil navrhnuté opatrenia alebo ak výbor neprijal žiadne stanovisko, Komisia ihneď predloží Rade návrh opatrení, ktoré sa majú prijať. Rada rozhodne kvalifikovanou väčšinou.c) Ak Rada do troch mesiacov, odkedy jej bol predložený návrh opatrení, neprijme žiadne rozhodnutie, navrhované opatrenia prijme Komisia."Článok 6Prílohy I a IV sa nahrádzajú prílohami I a IV pripojenými k tejto smernici.Článok 7Vkladá sa príloha V, ktorá je pripojená k tejto smernici.Normy a metódy, na ktoré sa uvedená príloha odkazuje, sú tie, ktoré sú platné v deň oznámenia tejto smernice členským štátom.Článok 81. Členské štáty zavedú ustanovenia potrebné na dosiahnutie súladu s touto smernicou do šiestich mesiacov od jej oznámenia a budú o tom ihneď informovať Komisiu.2. Členské štáty zabezpečia, aby ustanovenia vnútroštátneho práva, ktoré sa majú prijať v oblasti, na ktorú sa vzťahuje táto smernica, boli zaslané Komisii.Článok 9Táto smernica je adresovaná členským štátom.V Bruseli 21. mája 1973Za RadupredsedaE. Glinne[1] Ú. v. ES 196, 16.8.1967, s. 1.[2] Ú. v. ES L 74, 29.3.1971, s. 15.--------------------------------------------------Príloha IPozri smernicu Komisie 93/72/ES, Ú. v. ES L 258, 16.10.1993, s. 31.--------------------------------------------------Príloha IIPozri smernicu Komisie 2001/59/ES, Ú. v. ES L 225, 21.08.2001, s. 80.--------------------------------------------------Príloha IIIPozri smernicu Komisie 2001/59/ES, Ú. v. ES L 225, 21.08.2001, s. 85.--------------------------------------------------Príloha IVPozri smernicu Komisie 2001/59/ES, Ú. v. ES L 225, 21.08.2001, s. 123.--------------------------------------------------Príloha VPozri smernicu Komisie 88/302/EHS, Ú. v. ES L 133, 30.05.1988, s. 1 a smernicu Komisie 92/69/EHS, Ú. v. ES L 383, 29.12.1992, s. 113.--------------------------------------------------